Apuja tulossa järjestelmänhallintaan - Digitoday - Ilta-Sanomat
Julkaistu: 17.11.2004 12:10
17.11.2004 12:10
Microsoftin perustaja Bill Gates ilmoittaa, että kauan odotettu uusi Windowsin päivityspalvelu on ennättänyt laajaan julkiseen testausvaiheeseenhttp://www.microsoft.com/windowsserversystem/wus/default.mspx. Windows Update Service hakee päivitykset ja korjaukset toimien samalla niiden varastona.
Järjestelmävastaavat voivat palvelun avulla hallita, mitä päivityksiä loppukäyttäjille ja palvelimille jaellaan ja milloin. Palvelu toimii Windows 2000 -, Server 2003 - ja Windows XP -käyttöjärjestelmissä.
Gates kertoi betatestistä puheessaan Kööpenhaminassa IT Forumissa. Samalla hän linjasi Microsoftin pyrkimyksiä alentaa suurten datakeskusten hallinnointikuluja. Kyseessä on yhtiön aloite nimeltä Dynamic Systems Initiative.
Uutispalvelu News.comin mukaan DSI on monivuotinen hanke, jossa järjestelmävastaaville pyritään antamaan parempia hallintatyökaluja.
Ensimmäiset DSI-tuotteet saapuvat ensi vuonna Visual Studio 2005:n myötä. Sen avulla kehittäjät voivat Microsoftin mukaan rakentaa entistä vakaampia ja suorituskykyisempiä sovelluksia.
Järjestelmänhallintamarkkinoilla Microsoft kisaa muun muassa IBM:n ja HP:n kanssa.
Microsoftin päivitystuotteet viivästyvät
Microsoft on kertonut kumppanitapahtumassaan Torontossa lykkäävänsä kuluttajien Microsoft Update -palvelun ja Windows Update Services -ohjelmiston julkaisua ensi vuoteen. Lue lisää ›
Microsoft on aloittanut Microsoft Operations Manager (MOM) 2005 ja MOM 2005 Workgroup Edition -valvontaohjelmistojen tuotannon. Yhtiön mukaan MOM 2005 tuottaa sellaista tietoa, jolla palvelimista ja sovelluksista aiheutuvat ongelmat verkossa voidaan ennakoida ja estää. Lue lisää ›